
GLASUL MONAHILOR 



Minunatii "banditi" din inchisorile comuni§tilor 



- Primul cuvant pe care 1-am auzit dupa doi ani de 
arest a fost cuvantul bandit. Ei bine, bandit, cuvantul 
acesta, a mers, mai, pana-n ziua de azi. Asa s-a mostenit 
pe la Aiud, pe la Gherla, prin Mina, peste tot - bandit, 
bandit - nu mai aveau alt nume decat bandit. Mai, da 1 
ce-am furat noi? Ce-oi fi furat, nu stiu. Dupa ce ca ti se 
facea o parodie de judecata si plecai la condamnarea cea 
mai usoara de la 5 pana la 25 de ani munca silnica, mai si 
luau in deradere condamnarile acestor baieti tineri, ca toti 
erau intre 18-20 de ani, rari care erau de 25-27-30 de ani. 




Parintelelustin-1966 



Tristi, abatuti - se gandea flecare la amarul lui si venea o 
caralie si te-ntreba: Ei, cati ani ai, mai, cati ani ai? Unul 
spunea 5, altul 8, altul spunea 10 sau 15, depinde - si la 
fiecare completau ei: Ei, pai 5 ani ii trece si cocosul cu 
boabe de la vecini. Sau altul: Cat ti-o dat, mai? 15 ani? 
Ehe, putin, mai baiete, putin; pai, daca eram in locul la 
aistia, ce vafaceam eu voua, mai banditilor! 

Ce uimiti ramaneau bietii oameni, de pilda in Mina, 
cand au luat contact cu noi gardienii, paza asta pe care au 
indoctrinat-o (Vedeti ca aveti de-aface cu cei mai pericu- 
losi oameni, sa stati bine cu privirea la ei si la distanta, 
cu sapca pe ochi si feriti-vd, ca sunt cei mai mari crimi- 
nali! - asa li se spunea) si vedeau in noi oameni linistiti ! 
Sa pui tu mana pe baros de 15 kg., perforator - nici nu 



interviu cu Parintele lustin 

stiam ce e acela. Dar cu ministrul Minelor si Petrolului, 
care era si el condamnat la 20 de ani, am facut instructaj 
de doua saptamani la suprafata acolo si mi-a dat indicatii 
cum sa manui instrumentele de lucru. Aici am luat con- 
tact cu niste mai§tri, iar gardienii stateau cu ochii pe noi. 
Parinte, adu ciocanul! Parinte, adu cutare! Domn' profe- 
sor, adu-mi fierastraul! Cand au auzit ei §i parinti §i pro- 
fesori §i invatatori, ziceau caraliii intre ei: Mai, ce ne-au 
spus noua a§tia si ce intdlnim noi aici! 

§i, tot a§a cum va spun, banditi §i banditi - vreo luna. 
Dar, cand au vazut care este atitudinea §i starea noastra de 
lucru, apoi nu numai ca se a§ezau pe-o piatra frumos sa 
stea acolo sa citeasca ceva sau sa motaie (fereasca 
Dumnezeu sa-i fi prins administratia in pu§carie ca ei stau 
a§a), dar mai intrau §i in discutie cu noi. Mai ales cand 
s-a intamplat un accident cu un gardian. Mergea prin 
galerie §i sunt abatajele astea care vin mereu de sus §i se- 
ncarca pe linia principala. §i, cand trecea el pe acolo, se 
opre§te in fata unui abataj, dar a§tia dau drumul la prima 
roaba cu minereu §i un bolovan mare 1-a lovit in 
cascheta §i 1-a lasat acolo: la distanta de 5-6 m, cand vine 
minereul, vede o mogaldeata acolo: Mai, ce-o fi? 
Opre§te... Militianul se zbatea in lac de sange cu capul 
spart, crapat. Ne-am dus repede, in sfars.it, la putul de 
extractie. Era acolo comandantul lor - un plutonier major 
- si a venit la fata locului. Acum era chestiunea nu cumva 
sa-1 fi omorat noi. Noi 1-am adus si 1-am transportat 
repede si 1-am scos la suprafata. Ei bine, cand au vazut ei 
treaba asta, s-au convins cu adevarat ca n-avem nici in 
clin nici in maneca cu crimele si urgiile care le implan- 
tasera astia. Dupa treaba asta s-au apropiat tot mai mult, 
unii sa mai puna cate-o intrebare, dar in cateva zile i-a 
schimbat pe toti, cand au vazut ca si-au pierdut propa- 
ganda. §i au venit altii, cu alte minciuni... Cum creeaza 
ei un fals, mitul acesta al distrugerii raului! 

-Parinte, care este motivul pentru care securitatea 
aplica acest sistem? 

- Acest sistem 1-au aplicat pentru ca aveau foarte mare 
nevoie de munca, de robotismul acesta al lor, spre exem- 
plu in Delta Dunarii. Mai mult decat atat. Ei aveau sute 
de functionary plus securitatea, care era, in sfarsit, in 
numar foarte mare si au cautat ca aceasta industrie a pus- 
cariei sa se mentina si sa aiba tot angrenajul acesta de se- 
curisti - sa aiba salarii, sa aiba posturi si in felul acesta ei 
s-au mentinut. Pai, orasul Aiud, de pilda, orasul Gherla, 
orasul Pitesti, - aproape majoritatea din acesti oameni 
erau in slujba lor, direct sau indirect. Pai, iti imaginezi, 
sotia unui caraliu, copiii unui caraliu, ofiteri superiori, 
inferiori, pana la ultimul subofiter erau la o plata enorma, 
niste avantaje enorme. Statiune balneara pentru membrii 
de partid, magazine speciale pentru membrii de partid, li- 
teratura, gazetarie, ziare pentru membrii de partid, haine, 
imbracaminte, echipament, sarbatorile Craciunului, Anul 
nou, Primavara(ei nu spuneau Pasti), 1 Mai, 9 Mai - pen- 
tru membrii de partid. Luau legatura acum cu Occidentul, 
cu Politia Americana, incat nu mai purtau bastile acelea 
pe ei si vestoane, pantaloni, bocanci. Nu, acum s-a pus 
politia la pantofi, pantaloni la dunga, vestoane elegante, 
cu stilouri la butoniera si nici nu stia numele cum sa-1 
scrie. De pilda, in mina, cand treceam cu roaba pe langa 
caraliul care tinea ziarul in mana, trageam cu ochiul sa 
mai vad un titlu, dar vedeam greu, ca era ziarul tinut 



invers. §i unde mai pui ca nici ceasul nu §tia cat ii. Intre - 
ba pe celalalt de dincolo: Tovarase, cat ii ceasul? Celalalt 
raspundea: Ceasul (era o treaba §i asta, sa nu auda 
banditti cat ii ora, mare taina), limba cea mai mare este la 
2, cea scurta la 12. Cifrele le §tiau. 

-Ce legatura era intre detinuti? 

-Era o legatura foarte stransa, din moment ce, dupa 
eliberare, nu ma simteam deloc bine cand nu vedeam 
turma asta mare de 1 .200 de oameni, sa plecam la munca 
dimineata, sa facem apel acolo, sa ne intretinem intre noi, 
sa facem o rugaciune impreuna, sa avem un schimb de 
pared acolo, ca sa-ti mai spuna pasurile... Abia dupa 15 
ani ni s-a ingaduit sa primim cate o carte po§tala in cate 
va cuvinte scrise: „Suntem bine, a§teptam sa te vedem" §i 
nimic mai mult. Ne dadea §i noua o hartie, cate o carte 
po§tala, unde era pusa pe colt §tampila MAI-ului §i-ti 
spunea: Vezi, banditule, sa nu scrii acolo verzi si uscate. 
Atdt: Sunt bine, astept sa ne vedem si... sanatate. 

-§i unde ati trimis-o, Parinte? 

-Am trimis-o mamei, cui s-o trimit? Nu §tiam daca 
mai traie§te mama. Ea s-a imbolnavit indata dupa 
arestarea mea. Auzise ca eu am murit. §i, dupa 13 ani, 
cand am gasit-o, nu m-a mai recunoscut. M-a luat drept 
un nepot, nicidecum eu. Era bolnava, nu mai avea memo- 
ria deplina. §i a§a s-a stins mama, fara ca ea sa fie con- 
vinsa ca eu m-am mai reintors in viata in casa parinteasca. 
Am fost pomenit la morti. Dar sa §titi ca mi-a mers foarte 
bine. De altfel, §i povestesc unele mame care vin aici 
indurerate ca le-a plecat copilul de acum §apte-opt ani 
prin tari straine §i nu mai §tiu nimic de el. Ma-ntreaba ce 
sa faca: Sa-i pomeneasca la morti sau la vii? Nu, dragii 
mei, le spun, puneti-l la morti, ca nu-i nici o deosebire 
intre mort si viu. Se dezleaga si la morti, si la vii, totpen- 
tru iertarea pacatelor. A§a ca eu, cand ma pomenea 
mama, cand facea cate un parastas, imi mergea mai bine. 
In pu§carie o visam pe mama cand eram in momentele 
cele mai grele §i anevoioase. §i §tiam sigur ca incepe un 
alt regim, de destindere. §i, intr-adevar, se schimba total. 
Iar regimul era dupa cum strigau occidentalii. §i, cand 
venea un regim mai bun, te mai scoteau cinci minute la 
aer. In cinci minute n-aveai timp nici sa te adaptezi cu 
lumina. Te-ntepa lumina. Parca-ti dadea ace. §i nu mai 
§tiai §i stateai pe loc a§a. Ei, nepricepand starea noastra, 
te-mpingeau din spate intr-un tare, acolo. 

O singura data in pu§carie n-am §tiut data Pa§telui. 
Aflam tot de la ei. Prin caraliii care aveau pachetelul lor 
de mancare pus de acasa, in care erau §i oua ro§ii. Intr-o 
dimineata, ie§ind noi afara (dar asta cu vreo doua sap- 
tamani de la Pa§ti) a uitat caraliul sa-§i stranga resturile 
de la pachet. §i eu am tras cu ochiul cand am trecut prin 
centru. N-aveai voie sa-ti ridici ochii. Cum ie§eai din 
celula, capu-n pamant, mainile la spate §i a§a mergeai. 
Am tinut a§a in mine, iar cand am intrat in celula le-am 
spus: Mai baieti, sa stiti ca a fost Pas tile! Caraliul a man- 
cat oua rosii. Mai tarziu s-a aflat mana Sf. loan 
Damaschin. §i faceam calendaristica pe falangele 
Sfantului, incepand de la degetul mic pana la degetul 
mare §i aflam exact data Pa§telui. §i a§a faceam exercitii 
in celula incat §tiam pascalia dumnezeie§te. Era un calcul 
precis. Acesta §i alfabetul morse ne-au ajutat foarte mult. 
De aceea va spun sa invatati pe de rost Ceasurile §i cele 
§apte Laude. Erau unii care §tiau Noul Testament pe de 
rost, Faptele Apostolilor, Epistolele §i Apocalipsa. Ca 
numai a§a s-a putut mentine viata in incordarile §i mize- 



riile §i chinurile acelea. De asemenea, psalmii sau poez- 
ile lui Radu Gyr, Crainic §i Voiculescu. Acestea toate au 
fost fortele de mentinere §i aproape de sfintenie a miilor 
de tineret ale caror oseminte se gasesc a§a frumos pastrate 
in aceste mari loca§uri dumnezeie§ti: pu§cariile Aiud, 
Gherla §i celelalte. 

- Cine v-a impresionat eel mai mult in inchisoare? 

- Nu s-au remarcat numai oamenii ace§tia de inalta 
cultura §i talent. Au fost oameni foarte mici, dar foarte 
mari, oameni care erau de o demnitate §i un prestigiu au- 
tentic. De pilda, taranul macedonean din Dobrogea, care 
a murit ca eel mai inalt erou in fata anchetelor bol§evice. 

Voiau sa adune cat mai multi pusxariasi. Pai, erau prin 
Galati, Bacau, Ia§i, Boto§ani, Suceava, Ardeal inchisori 

Dreptul «intru batrdnete unsa se va inmulti si bine 
petrecdnd va fi». Dupa 86 de ani placuti lui Dumnezeu, 
dorim Parintelui Iustin putere nebiruita in povatuirea 
credinciosilor si sa i se adauge «zile la zilele lui; anii lui pana 
in ziua neamului si a neamului». 

pe care, incepand cu Antonescu, le-au desavarsit comu- 
ni§tii. Era o mare pierdere pentru ei sa desfiinteze 
inchisorile. Au facut aceste arestari in masa ca s-arate 
Moscovei, sa arate lumii oarecum vigilenta lor. Daca pur- 
tai o §apca, un cozoroc mai prelungit in fata, gata: Aa, tu 
esti fascist! Te lua frumos §i luai cinci ani, eel putin. Daca 
unul avea un palton mai deschis, de primavara, a§a, un 
vernil, te lua la puricat... ce neamuri ai, daca ai cumva 
rude prin pu§carie, condamnati... §i, vrand-nevrand te 
incadra in sumanele lor negre. §i toate acestea doar pen- 
tru a avea un prestigiu cat mai mare in fata Moscovei sj 
sa-§i poata justifica activitatea lor §i pentru intretinerea 
acestei atmosfere de teroare din tara. 



